2013 m. veiklos rezultatai ir suteiktos paslaugos

EACI yra atsakinga už Sąjungos veiksmų energetikos, verslininkystės ir inovacijų (įskaitant ekologines inovacijas) bei tvaraus krovininio transporto srityse valdymą, įgyvendinant šias Sąjungos programas: — Šias Konkurencingumo ir inovacijų bendrosios programos dalis: Pažangios energetikos Europai II programą (2007–2013 m.), Europos įmonių tinklo valdymą ir palaikymą, INT projektus bei ekologinių inovacijų pradinio taikymo ir pateikimo į rinką projektus — Marco Polo I (2003–2006 m.) ir II (2007–2013 m.) programas — Pažangios energetikos Europai I programą (2003–2006 m.). Pažangios energetikos Europai (PEE) programa Pagrindinė veikla — Įstaiga palaikė glaudžius ryšius su potencialiais naudos gavėjais: atsakė į daugiau nei 1 400 užklausų elektroniniu paštu ir dalyvavo 18 informacinių dienų. Ji taip pat dalyvavo daugiau nei 120 projektų posėdžių ir surengė 10 rangovų posėdžių, įskaitant vieną svarbų renginį, surengtą kartu su DG REGIO, ir du didelius įgūdžių tobulinimo posėdžius su statybų, profesinio mokymo ir energetikos sektorių atstovais iš 30 šalių. Tūkstančiai energetikos sektoriaus dalyvių atsakė į 2013 m. kvietimus teikti pasiūlymus; Įstaiga pasiūlymų gavo daugiau nei prieš tai. Kvietimas teikti pasiūlymus suteikė galimybę Įstaigai atlikti didžiausią nei kada nors padarytą įvertinimą. Gauta daugiau nei 550 pasiūlymų laikantis pagrindinio termino. — Glaudžiai bendradarbiaudama su projektų naudos gavėjais ir kitais rinkos dalyviais Įstaiga suteikė grįžtamąją informaciją DG ENER įvairiomis temomis. Didžiausias įnašas buvo susijęs su „Horizontas 2020“ darbo programa energetikos sektoriuje (2014 ir 2015 m.) Įstaiga aktyviai dalyvavo DG RTD sudarytose darbo grupėse, nagrinėjant horizontalius, paraiškų vertinimo ir teikimo bei veiklos rodiklių klausimus. Ji taip pat prisidėjo prie visų tarpžinybinių posėdžių ir visų Šešėlinio programos komiteto posėdžių. Kita pagalba buvo susijusi su komunikatu energetikos technologijų ir inovacijų srityje bei politiniu darbu tvarių energetikos investicijų finansavimo mobilizavimo, gebėjimų stiprinimo, rinkos priežiūros stiprinimo, beveik nulinės energijos pastatų naudojimo skatinimo ir biomasės tvarumo klausimų nagrinėjimo srityje. — Įstaiga taip pat prisidėjo prie kitų GD iniciatyvų, pavyzdžiui, DG MOVE miesto mobilumo paketo; DG MARE komunikato dėl mėlynosios energijos; DG AGRI Miškų nuolatinio komiteto veiklos; ir DG CONNECT tarpžinybinės grupės dėl apšvietimo veiklos. Savo nauja įgūdžių tobulinimo iniciatyva Įstaiga subūrė statybų, profesinio mokymo ir energetikos sektorių atstovus bei DG ENER, DG EMPL, DG EAC ir DG ENTR teikė nacionalinius duomenis ir gaires, susijusias su darbo jėgos statybų sektoriuje mokymu. — 2013 m. Įstaiga daugiau pastangų skyrė programų poveikio kiekybiniam įvertinimui. įstaiga tęsė savo darbą apmokydama projektų koordinatorius naudoti veiklos rodiklius. Ji taip pat teikė šių rodiklių skaičiavimo gaires. Įstaiga parodė, kad nuo 2007 m. jos valdomi PEE projektai pasiekė 40 milijonų žmonių Europos Sąjungoje per žiniasklaidos priemones, atsinaujinančios energijos ekvivalentas metiniam elektros suvartojimui buvo suteiktas 6,7 milijono piliečių, pirminės energijos ekvivalentas metiniam elektros suvartojimui sutaupytas 1,7 milijono namų ūkių atveju ir skirta beveik 3 milijardai eurų tvarios energetikos investicijų. — Įstaiga dalyvavo 2013 m. Europos tvarios energetikos savaitėje. Briuselyje vyko aukšto lygio politinė konferencija; ji pritraukė daugiau nei 3 000 dalyvių. Be to, Briuselyje vyko dar 91 renginys, o Europoje – 589 energetikos dienos. Įstaigos plati veikla žiniasklaidos srityje apėmė 253 skelbimus, kuriuos galėjo perskaityti beveik 25 milijonai žmonių. Ekologinės inovacijos Pagrindinė veikla Ekologinės inovacijos remiamos KIP taikant įvairias priemones (finansinius instrumentus, nacionalinių ir regioninių subjektų tinklus, pradinio taikymo ir pateikimo į rinką projektus). Įstaigai patikėtas ekologinių inovacijų pradinio taikymo ir pateikimo į rinką projektų valdymas; 2008–2013 m. orientacinis biudžetas sudarė apie 200 milijonus eurų. 2013 m. pastangos buvo skirtos šioms sritims. — Užbaigta 2012 m. kvietimų teikti pasiūlymu procedūra. Didžioji derybų dalis baigta birželio ir liepos mėn. Keli individualūs susitarimai pasirašyti vėliau. Iš viso pasirašyti 46 susitarimai dėl dotacijų — Nauji kvietimai teikti pasiūlymus: po 2013 m. kvietimo teikti pasiūlymus, kuris buvo paskelbtas 2013 m. gegužės mėn., sėkmingai surengta Europos informacinė diena, pritraukusi 340 dalyvių ir 420 svetainės lankytojų. Šio renginio metu surengta 70 dvišalių posėdžių. Šių posėdžių metu dalyviai galėjo aptarti pasiūlymų idėjas su darbuotojais, gerai išmanančiais ekologinių inovacijų sritį. Įstaiga dalyvavo šešiose nacionalinėse informacinėse dienose. Šis kvietimas teikti pasiūlymus pritraukė rekordinį paraiškų skaičių (461). — Patirtimi su rinka susijusių projektų srityje ir ekologinių inovacijų projektų rezultatų ir poveikio tyrimo rezultatais pasidalinta su Komisija („Horizontas 2020“ darbo grupės ir LIFE grupė). Ji pateikta spaudai skirtame renginyje su, už aplinką atsakingu Europos Komisijos nariu J. Potočnik. Marco Polo programa Pagrindinė veikla — Europos informacinė diena balandžio mėn. pritraukė 173 dalyvius (ir 528 naujus internetinius žiūrovus realiuoju laiku). Šia proga surengti 42 dvišaliai posėdžiai su potencialiais Marco Polo naudos gavėjais. Siekiant pritraukti potencialius naudos gavėjus pradėta reklaminė kampanija, skirta 6 25 000 skaitytojų. — Kovo 26 d. paskelbtas 2013 m. kvietimas teikti pasiūlymus; ši procedūra baigta rugpjūčio 23 d. Iš viso gautas 61 pasiūlymas. Rugsėjo 9–20 dienomis atlikti išankstiniai vertinimai. — 2012 m. kvietimų teikti pasiūlymus atveju iš 54 gautų pasiūlymų sėkmingai vykdytos derybos dėl 26 projektų. Sprendimas dėl sutarties buvo patvirtintas gegužės 23 d. (po DG MOVE patvirtinimo). — Įgyvendinamų projektų valdymas: Atlikta 16 patikrinimų vietoje. Be to, dotacijos skyrimo laikas 2012–2013 m. buvo labai sutrumpintas (118 dienų), tai padaryti padėjo Marco Polo skyrius, siekiant paspartinti sutarčių sudarymo procedūrą. — Paskutinįjį trimestrą praktines priemones perkeliant Marco Polo programos valdymą iš EACI į INEA (nuo 2014 m. sausio 1 d.) glaudžiai bendradarbiaudamos vykdė abi įstaigos. Suinteresuotosioms šalims teikiant informaciją buvo užtikrinta, kad jie žino apie būsimus valdymo pokyčius. VIP programa. Europos įmonių tinklas Pagrindinė veikla Programa sudaryta iš daugiau nei 600 partnerių organizacijų 50 šalių, įskaitant 28 ES valstybes nares. Be projektų valdymo užduočių (92 sutartys) (specialūs susitarimai dėl dotacijų) ir IPeuropAware projekto, EACI taip pat atsakinga už Europos įmonių tinklo „palaikymą“ ir IT priemonių bei interaktyvaus bendravimo tarp tinklo partnerių duomenų bazių valdymą. — 2013 m. birželio mėn. pradėta taikyti nauja Tinklo IT sistema (Merlin projektas). Šis svarbus ir sėkmingas įvykis buvo rimtas žingsnis modernizuojant Tinklo partnerių naudojamas IT priemones; tai ne tik palengvins jų bendradarbiavimą ir komunikaciją, bet taip pat bus galima atlikti kitus efektyvius patobulinimus. — Surengta metinė konferencija Vilniuje, bendradarbiaujant su ES Tarybai pirmininkaujančia Lietuva, skirta skatinti įvykius ir politikas, tiesiogiai susijusias su MVĮ ES lygmeniu ir Tinklo partneriais, kuri pritraukė 725 dalyvius. Tolesnė pasitenkinimo apklausa parodė labai teigiamą grįžtamojo ryšio lygmenį (86 % respondentų nurodė, kad jie buvo „patenkinti“ arba „labai patenkinti“). — 2013 m. Įstaiga ir toliau teikė pagalbą Tinklo partneriams, ragindama MVĮ dalyvauti ekonomikos augimo misijose, Pirmininko pavaduotojo A. Tajani iniciatyvą skatinti glaudesnį ES ir atitinkamų šalių bendradarbiavimą, didinant abipusį ekonominį augimą ir darbo vietų kūrimą. Įstaiga aktyviai prisidėjo prie devynių misijų. — Balandžio mėn. Įstaiga DG ENTR pateikė raštą su konkrečiomis idėjomis dėl Tinklo ateities COSME. Šiame rašte nagrinėjama bendra Tinklo struktūra ir jo regioninis konsorciumas, Tinklo regioninių galimybių, matomumo, kompetencijos ir puikios kokybės didinimas, paslaugų ir biudžeto atskyrimas bei sutartinės sąlygos. Šis dokumentas padėjo Komisijai nustatyti tinkamiausią politiką, atsižvelgiant į įgytą patirtį, pagrįstą pastarųjų metų kasdieniu Tinklo valdymu.